*****

ΚΑΝΟΝΙΣΜΟΣ (ΕΟΚ) αριθ. 1096/89 ΤΗΣ ΕΠΙΤΡΟΠΗΣ

της 27ης Απριλίου 1989

για την τροποποίηση των κανονισμών (ΕΟΚ) αριθ. 2209/87 και (ΕΟΚ) αριθ. 2319/88 περί καθορισμού ορισμένων συντελεστών που εφαρμόζονται στα σιτηρά τα οποία εξάγονται υπό μορφή ορισμένων αλκοολούχων ποτών για τις περιόδους 1987/88 και 1988/89

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 166/89 (2), και ιδίως το άρθρο 16 παράγραφος 6,

τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 περί καθορισμού των γενικών κανόνων σχετικά με την χορήγηση των προσαρμοσμένων επιστροφών σχετικά με τα σιτηρά που εξάγονται υπό μορφή ορισμένων αλκοολούχων ποτών, καθώς και των κριτηρίων καθορισμού του ποσού τους, και περί τροποποίησης του κανονισμού (ΕΟΚ) αριθ. 3035/80 όσον αφορά ορισμένα εμπορεύματα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,

Εκτιμώντας:

ότι από τους κανονισμούς (ΕΟΚ) αριθ. 2209/87 (4) και (ΕΟΚ) αριθ. 2319/88 (5), η Επιτροπή καθόρισε τους συντελεστές που εφαρμόζονται στα σιτηρά που εξάγονται με την μορφή του ιρλανδικού ουίσκυ για τις περιόδους από 1ης Ιουλίου 1987 έως 30 Ιουνίου 1988 και από της 1ης Ιουλίου 1988 έως 30 Ιουνίου 1989 αντιστοίχως·

ότι οι συντελεστές οι σχετικοί με τις ποσότητες του ιρλανδικού ουίσκυ που διατίθενται στο εμπόριο και εξάγονται κατά τη διάρκεια των περιόδων αναφοράς αποδείχθηκαν ανακριβείς λόγω πολλών λαθών·

ότι θα πρέπει να διορθωθούν τα λάθη αυτά· ότι στα πλαίσια των διορθώσεων αυτών, πρέπει να ληφθούν υπόψη, κατ' εξαίρεση, οι νέες συμβάσεις που συνήφθηκαν κατά τη διάρκεια της περιόδου 1987/88 και των οποίων δεν ήταν γνωστή η ύπαρξη κατά τον Ιούνιο 1988, τη στιγμή του ετήσιου καθορισμού των συντελεστών·

ότι πρέπει να προβούμε σε νέο καθορισμό των συντελεστών αυτών με βάση τα διορθωμένα στοιχεία· ότι πρέπει, συνεπώς, να τροποποιηθούν οι κανονισμοί (ΕΟΚ) αριθ. 2209/87 και (ΕΟΚ) αριθ. 2319/88·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα των κανονισμών (ΕΟΚ) αριθ. 2209/87 και (ΕΟΚ) αριθ. 2319/88 αντικαθίστανται από τα ακόλουθα παραρτήματα Ι και ΙΙ.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Απριλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 20 της 25. 1. 1989, σ. 16.

(3) ΕΕ αριθ. L 121 της 5. 5. 1981, σ. 3.

(4) ΕΕ αριθ. L 204 της 25. 7. 1987, σ. 36.

(5) ΕΕ αριθ L 201 της 27. 7. 1988, σ. 99, όπως διορθώθηκε από την ΕΕ αριθ L 210 της 3. 8. 1988, σ. 27.

ΠΑΡΑΡΤΗΜΑ Ι

Κανονισμός (ΕΟΚ) αριθ. 2209/87

«ΠΑΡΑΡΤΗΜΑ

Συντελεστές που εφαρμόζονται στην Ιρλανδία

1.2,3 // // // Περίοδος εφαρμογής

// Εφαρμοζόμενος συντελεστής

1.2.3 // // στην κριθή που χρησιμοποιείται

για την παρασκευή

«Irish whiskey» κατηγορίας Β (1)

// στα σιτηρά που χρησιμοποιούνται

για την παρασκευή

«Irish whiskey» κατηγορίας Α // // (1) // (2) // // // // 1 Ιουλίου 1987 - 30 Ιουνίου 1988 // 0,132 // 0,274 // // //

(1) Συμπεριλαμβανομένης της κριθής που έχει μετατραπεί σε βύνη.»

ΠΑΡΑΡΤΗΜΑ ΙΙ

Κανονισμός (ΕΟΚ) αριθ. 2319/88

«ΠΑΡΑΡΤΗΜΑ

Συντελεστές που εφαρμόζονται στην Ιρλανδία

1.2,3 // // // Περίοδος εφαρμογής

// Εφαρμοζόμενος συντελεστής

1.2.3 // // στην κριθή που χρησιμοποιείται

για την παρασκευή

«Irish whiskey» κατηγορίας Β (1)

// στα σιτηρά που χρησιμοποιούνται

για την παρασκευή

«Irish whiskey» κατηγορίας Α // // (1) // (2) // // // // 1 Ιουλίου 1988 - 30 Ιουνίου 1989 // 0,311 // 0,425 // // //

(1) Συμπεριλαμβανομένης της κριθής που έχει μετατραπεί σε βύνη.»